B4-0736/98

Ψήφισμα σχετικά με την κατάσταση στο Βιετνάμ και τις περιπτώσεις του κ. Doΰn Viκt Hoat, του κ. Nguyen Dan Que και του κ. Thick khonh Tanh

Το Ευρωπαϊκό Κοινοβούλιο,

A. εκφράζοντας σοβαρή ανησυχία για την κατάσταση της υγείας του κ. Doΰn Viκt Hoat, ο οποίος κρατείται εδώ και 20 περίπου χρόνια στη φυλακή για αδικήματα γνώμης,

Β. υπενθυμίζοντας ότι ο κ. Doΰn Viκt Hoat πέρασε 12 χρόνια στη φυλακή χωρίς να δικασθεί και ότι συνελήφθη και πάλι το 1988, με το σκεπτικό ότι δημοσίευσε άρθρα στα οποία ασκούσε κριτική στο κομμουνιστικό καθεστώς, και καταδικάσθηκε, το 1993, σε 15 έτη φυλάκισης και πέντε έτη διαμονής υπό επιτήρηση,

Γ. εκφράζοντας τη λύπη του για το γεγονός ότι από το 1993 και εξής ο κ. Doΰn Viκt Hoat έχει μεταφερθεί σε πέντε διαφορετικούς τόπους φυλάκισης και ότι οι συνθήκες διαβίωσής του στα στρατόπεδα εργασίας διαρκώς επιδεινώνονται,

Δ. εκφράζοντας επίσης την ανησυχία του για την κατάσταση της υγείας του κ. Nguyen Dan Que, ο οποίος καταδικάσθηκε το 1991, κατά τη διάρκεια μιας εντελώς μεροληπτικής δίκης, σε 20 έτη φυλάκισης με το σκεπτικό ότι είχε επιχειρήσει να «ανατρέψει την κυβέρνηση του λαού»,

Ε. εκφράζοντας τη λύπη του για το ότι πολλοί πολιτικοί κρατούμενοι στο Βιετνάμ εξακολουθούν να βρίσκονται στις φυλακές για αδικήματα γνώμης,

ΣΤ. καταδικάζοντας την εφαρμοζόμενη σε ευρεία κλίμακα πρακτική των μεροληπτικών δικών, κατά τις οποίες καταπατούνται τα δικαιώματα υπεράσπισης,

Ζ. εκφράζοντας ανησυχία για τις σκληρότατες συνθήκες κράτησης που επικρατούν στο Βιετνάμ και ειδικότερα για τις συνθήκες κράτησης στα στρατόπεδα αναμόρφωσης,

Η. υπενθυμίζοντας ότι οι θεμελιώδεις ελευθερίες και τα δικαιώματα του ανθρώπου εξακολουθούν να υπόκεινται στην αρχή της προστασίας της «εθνικής ασφάλειας» και υπογραμμίζοντας» τον αντισυνταγματικό χαρακτήρα της Απόφασης 31/Cp της 14ης Απριλίου 1997,με την οποία επιτρέπεται η καταδίκη ατόμων που θεωρούνται επικίνδυνα για την ασφάλεια του κράτους, χωρίς κατηγορητήριο και δίκη, σε ποινές έως και δύο ετών φυλάκισης[semigr ]

Θ. λαμβάνοντας ειδικότερα υπόψη ότι ο διανοούμενος Nguyen Xuβn Tu, άλλως Ha Si Phu, ο συγγραφέας Tieu Dao Cu και ο ποιητής Bui Minh Quoc υπόκεινται σήμερα στο καθεστώς του Διατάγματος 31/CP και τελούν υπό την αυστηρή επιτήρηση των δυνάμεων ασφαλείας,

Ι. καταδικάζοντας τις διακρίσεις και τα κατασταλτικά μέτρα εις βάρος των μη αναγνωρισμένων από το κομμουνιστικό καθεστώς θρησκευτικών πρακτικών,

ΙΑ. λαμβάνοντας υπόψη τη λογοκρισία που επιβάλλεται με αυθαίρετο τρόπο, εν ονόματι της ασφαλείας του κράτους, στα όργανα του επισήμου Τύπου, καθώς και την απαγόρευση ανεξαρτήτων οργάνων του Τύπου,

ΙΒ. υπογραμμίζοντας τον παράνομο χαρακτήρα της σύλληψης και καταδίκης του κ. Thick Khong Tanh, βουδιστή μοναχού της Ενωμένης Βουδιστικής Εκκλησίας του Βιετνάμ, ο οποίος είχε οργανώσει ανθρωπιστική αποστολή για την παροχή βοήθειας στα θύματα των πλημμυρών και ο οποίος είχε καταδικασθεί, με άλλα 20 περίπου άτομα, σε αρκετά έτη φυλάκισης, με το σκεπτικό ότι είχε «τορπιλίσει την πολιτική αλληλεγγύης» και είχε «επωφεληθεί της ελευθερίας και των δημοκρατικών δικαιωμάτων εις βάρος των συμφερόντων του κράτους, της κοινωνικής οργάνωσης και των πολιτών»,

ΙΓ. εκφράζοντας εξαιρετική ανησυχία για τον πολλαπλασιασμό, σε πολλές περιοχές του Βιετνάμ, των διαδηλώσεων λαϊκής αγανάκτησης για τη διαφθορά του κομμουνιστικού καθεστώτος, για τους πολύ υψηλούς φόρους και το απαγορευτικό κόστος της γής, και καταδικάζοντας τη βίαιη καταστολή των εν λόγω διαδηλώσεων από τις στρατιωτικές και αστυνομικές δυνάμεις,

ΙΔ. υπογραμμίζοντας τον εξαιρετικά υψηλό αριθμό (34) των αδικημάτων που υπόκεινται στην ποινή του θανάτου καθώς και την αυξανόμενη χρήση της τελευταίας από τις αρχές της Σοσιαλιστικής Δημοκρατίας του Βιετνάμ,

ΙΕ. υπενθυμίζοντας ότι μόνο μία πολιτική ριζικών πολιτικών και οικονομικών μεταρρυθμίσεων, η οποία θα εξασφαλίζει πλήρως την εγκαθίδρυση του κράτους δικαίου και το άνοιγμα της οικονομίας προς την αγορά και τον ανταγωνισμό, θα μπορέσει να συμβάλει στη σταδιακή αντιμετώπιση της σοβαρής κατάστασης στην οποία βρίσκεται η Σοσιαλιστική Δημοκρατία του Βιετνάμ,

Το Ευρωπαϊκό Κοινοβούλιο,

1. ζητεί από τις αρχές της Σοσιαλιστικής Δημοκρατίας του Βιετνάμ την άμεση ακύρωση των καταδικών του κ. Doΰn Viκt Hoat, του κ. Nguyen Dan Que, του κ. Thick Khong Tanh και των φίλων του, την αποφυλάκισή τους, καθώς και την αποφυλάκιση των λοιπών ατόμων που κρατούνται για αδικήματα γνώμης[semigr ]

2. ζητεί να ανασταλεί η ποινή διαμονής υπό επιτήρηση που έχει επιβληθεί στον κ. Thich Huyen Quang και στον κ. Thich Quang Do, υψηλά ηγετικά στελέχη της Ενωμένης Βουδιστικής Εκκλησίας του Βιετνάμ[semigr ]

3. ζητεί από τις αρχές του Βιετνάμ να αναστείλουν την εφαρμογή του Διατάγματος 31/CP και κάθε κατασταλτικού μέτρου εις βάρος όλων των ατόμων που είναι θύματα της εφαρμογής τους, ειδικότερα δε του κ. Ha Si Phu, του κ. Tieu Dao Bao Cu και του κ. Bui Minh Quoc[semigr ]

4. ζητεί να κλείσουν αμέσως όλα τα στρατόπεδα αναμόρφωσης και να καταργηθούν τα αδικήματα γνώμης[semigr ]

5. υπενθυμίζει στις αρχές του Βιετνάμ ότι η ελευθερία της γνώμης και η ελευθερία του Τύπου αποτελούν απαραίτητες προϋποθέσεις για την οικονομική και κοινωνική ανάπτυξη της χώρας, καθώς και ότι πρέπει να επιτραπούν τα ανεξάρτητα όργανα του Τύπου[semigr ]

6. ζητεί από την κυβέρνηση της Σοσιαλιστικής Δημοκρατίας του Βιετνάμ να εγκαινιάσει διαδικασία πολιτικών και οικονομικών μεταρρυθμίσεων με στόχο την εγκαθίδρυση ενός γνησίου κράτους δικαίου και μιας ανοικτής οικονομίας που θα είναι προς όφελος όλων των πολιτών της χώρας[semigr ]

7. υπενθυμίζει στις αρχές του Βιετνάμ ότι η αντιπολίτευση και η άσκηση κριτικής στην πολιτική της κυβέρνησης ανήκουν στις θεμελιώσεις ελευθερίες του ατόμου και, επομένως, δεν μπορούν σε καμία περίπτωση να θεωρούνται αδικήματα[semigr ]

8. ζητεί από την κυβέρνηση της Σοσιαλιστικής Δημοκρατίας του Βιετνάμ να ακυρώσει αμέσως την Απόφαση Cp/31 και όλους τους νόμους δια των οποίων οι θεμελιώδεις ελευθερίες υπόκεινται στην αρχή της προστασίας της εθνικής αφάλειας[semigr ]

9. υπενθυμίζει στις αρχές του Βιετνάμ ότι η συμφωνία συνεργασίας μεταξύ της ΕΕ και της Σοσιαλιστικής Δημοκρατίας του Βιετνάμ στηρίζεται στο σεβασμό των δικαιωμάτων του ανθρώπου και της δημοκρατίας[semigr ]

10. ζητεί από τις αρχές του Βιετνάμ να εγκαινιάσουν αμέσως τη μεταρρύθμιση του δικαστικού συστήματος κατά τρόπον ώστε να εξασφαλίζονται η ουδετερότητα και η διαφάνεια και να υπάρχουν οι απαραίτητες εγγυήσεις για το σεβασμό των θεμελιωδών δικαιωμάτων του ατόμου[semigr ]

11. καλεί το Συμβούλιο και την Επιτροπή να καταστήσουν το σεβασμό και την προώθηση των δικαιωμάτων του ανθρώπου βασική προτεραιότητα στις σχέσεις τους με τη Σοσιαλιστική Δημοκρατία του Βιετνάμ[semigr ]

12. καλεί την κυβέρνηση του Βιετνάμ να εξασφαλίσει πλήρη ελευθερία στις διάφορες θρησκευτικές κοινότητες[semigr ]

13. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή και στην κυβέρνηση της Σοσιαλιστικής Δημοκρατίας του Βιετνάμ.